כחליליים

כחליליים (שם מדעי: Lycaenidae) היא משפחה של פרפרי יום. המשפחה מונה כחמשת אלפים מינים של פרפרים, המהווים כרבע מהמינים של פרפרי היום בעולם. מיני הפרפרים ממשפחה זו הם גם הקטנים ביותר בגודלם מבין כלל פרפרי היום. תפוצתם נפרשת בכל רחבי העולם למעט באזורי הקטבים. מרבית מיני הכחליליים הם בעלי דו-פרצופיות או דו-צורתיות זוויגית. הזכרים בעלי צבעוניות עזה - כחולים או בעלי צבע כתום, מתכתי נחושתי. הנקבות לרוב חומות ובעלות צבעוניות פחות עזה מהזכרים. חלק מהכחלילים בעלי עיניים מדומות וזנבות מדומים המדמים ראש נוסף הנועד להטעות את האויבים שינגסו בחלק מהכנף ולא את ראשו האמיתי של הפרפר, תופעה המכונה חקיינות עצמית. עגולה, פחוסה ובעלת בליטות. הזחלים קטנים וניזונים מעלים ומפירות. ישנם מיני כחלילים שזחליהם מקיימים סימביוזה עם מיני נמלים דוגמת, כחליל מנומר (Apharitis acamas acamas) וכחליל הנמלים (Apharitis myrmecophila). הזחלים מפרישים נוזלים עתירי סוכרים מהם ניזונות הנמלים ובתמורה זוכים הזחלים להגנת קן הנמלים מפני טורפים. ישנם מיני כחלילים דוגמת, נחושתן-נמלים גלילי (Aparitis cilissa). המקיימים קשר מעין סימביוטי עם נמלים. הזחל מפריש חומרים כימיים אשר גורמים לנמלים להתנהג באופן המגן על הזחל אך עדיין לא הוכח שהזחל אכן "נותן" תמורה בדמות נוזל מתוק ומזין לנמלים עבור ההגנה עליו. גולם חגורה - הזחל יוצר חגורת קורים - צורת ההתגלמות הזו מאפיינת משפחות פרפרים שונות. גוף הגולם קצר ומעוגל. ולדימיר נבוקוב, מלבד היותו סופר בעל שם, היה אנטומולוג וחוקר פרפרים. לאחר הגירתו לארצות הברית קיבל עבודה כאוצר באוסף הפרפרים של מוזיאון ניו-יורק ולאחר מכן כאוצר אוסף הפרפרים במוזיאון הזואולוגי של אוניברסיטת הרווארד. נבוקוב חקר את משפחת הכחליליים ובעיקר את הסוג (Polyommatus). בחינת מיני פרפרים של העולם החדש הובילה אותו למסקנה מהפכנית, מינים שונים של כחלילים היגרו מאסיה לאמריקה, רק כך אפשר להסביר את קרבת המינים האסייתיים לאילו האמריקאים, מסקנה זו הוא ניסח בכתב ופרסם בשנת 1945. הקהילה המדעית בתקופתו דחתה את טענתו מכל וכול. אולם בימינו עם היכולת להשוות די.אנ.אי הסתבר לאנשי המדע שנבוקוב צדק ומוצאם של הכחלילים מהסוג (Polyommatus) אכן מאסיה - הסוג התפצל מאב קדמון משותף לכחלילים דרום-אמריקאיים ולכחלילים אסייתים כפי ששיער נבוקוב. בארץ ישראל נצפו כחמישים מיני כחלילים, כעשרים מהם בהר החרמון. כעשרה באזור הערבה. להלן רשימה מלאה של כחליליים שנצפו בטבע בישראל. ב-2018 נקבעו שמות חדשים לרבים מפרפרי ישראל. בעמודה "שם עברי קודם" בטבלה נתון השם לפני רפורמה זו. רשימת פרפרי ישראל אגודת חובבי הפרפרים בישראל דובי בנימיני, מדריך הפרפרים בישראל, שישית 2010, כתר, 2002, עמ' 153 - 205 דובי בנימיני, גינת הפרפרים בישראל, כתר, 2009, עמ' 203 - 218, מסת"ב 9789650717230 רחלי שוורץ צחור (כתבה), טוביה קורץ (אייר), פרפרים ברמת הנדיב, רמת הנדיב, 2009, עמ' 67-54 יצחק איזנשטיין, פרפרי ארץ ישראל, הוצאת המחבר, 2003, עמ' 200 - 229, מסת"ב 9659033915 יצחק איזנשטיין, על צמחים ופרפרים בירושלים, הוצאת הספרים של הסתדרות המורים בישראל יצחק איזנשטיין, על פרפרים וצמחים בישראל, הוצאת משרד הביטחון מדריך כיס לפרפרים, פרפרים, טבע ישראלי, 2008 מדריך כיס לזחלים של פרפרים נפוצים בישראל, זחלים, טבע ישראלי, 2014 D'Abrera, Bernard. World Butterflies. Hill House Publishers, 2006. ISBN 0947352465 T.R. New (Ed.). Concervation Biology of Lycaenidae. 1993. ISBN 2831701597 מדיה וקבצים בנושא כחליליים בוויקישיתוף כחליליים, באתר ITIS (באנגלית) כחליליים, באתר NCBI (באנגלית) כחליליים, באתר האנציקלופדיה של החיים (באנגלית) כחליליים, באתר GBIF (באנגלית) animal/copper-butterfly כחליליים, באתר אנציקלופדיה בריטניקה (באנגלית) הכחליליים(הקישור אינו פעיל) באתר עמותת "מן השדה" Andrew V. Z. Brower, Lycaenidae. Tree of Life Web Project "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמודים 167-166 "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמודים 169-168 "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמודים 193-192 "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמוד 17 Erin Overbey, "Nabokov's Blue Butterflies". The New Yorker. January 26, 2011 Carl Zimmer, "Nonfiction: Nabokov Theory on Butterfly Evolution Is Vindicated". The New York Times. January 25, 2011 Cigaritis acamasCigaritis acamas